Bărbatul a mai spus că seara, după ora 21.00, a dat foc în curte unor haine ca să se protejeze de țânțari, după care s-a culcat, iar a doua zi s-a trezit cu polițiștii la ușă.





La perchezițiile domiciliare de vineri, de la casa lui Gheorghe Dincă, procurorii și polițiștii au găsit, în cenușa aflată într-un butoi metalic, mai multe fragmente de oase calcinate și 21 bucăți dinți de natură umană, au declarat surse apropiate anchetei.Tot acolo se aflau trei inele, un lănțișor, două fragmente de lănțișoare accesorii, o bucată metalică de formă dreptunghiulară, precum și o bucată similară unei monturi de inel ce prezenta urme de ardere.Sursele judiciare au mai spus pentru Mediafax că în autoturismul lui Gheorghe Dincă se afla un cercel pe care martora Măceșanu Tudorița le-a recunoscut ca aparținând fiicei sale Măceșanu Alexandra Mihaela.În timpul audierilor de la DIICOT, suspectul a spus că nu o cunoaște pe fată și că nu a transportat-o cu autoturismul.Miercuri, în ziua în care fata a fost luată la ocazie și apoi sechestrată și violată, Dincă a susținut că a mers în oraș, a cumpărat lapte și apoi a revenit acasă. Apoi a susținut că a dezasamblat piese și motoare până la prânz, când a mers în drumul spre Slatina să ducă o piesă unei persoane.Apoi a afirmat că a revenit singur acasă și a dezasamblat motoare până la ora 22.00, când s-a culcat.Legat de a doua zi, când Alexandra a sunat de 3 ori la 112 să anunțe că este sechestrată, Dincă Gheorghe spune că a fost la piață, iar apoi s-a apucat în curte de dezasamblat bucăți de motor.